ધર્મ તંત્ર ચેતે, નહિ તો તેને ધિક્કારવામાં આવશે : હું દરેક ધર્મ પ્રેમીને હાથ થોડીને પ્રાર્થના કરું છું કે ધર્મના વર્તમાન વિકૃત સ્વરૂ૫માં સુધારો કરે અને તેને સુવ્યવસ્થિત કરીને તેનો પુનરુદ્ધાર કરે. ધર્માચાર્યો અને અધ્યાત્મના જ્ઞાનીઓ ૫ર આજે બહુ મોટી જવાબદારી છે. દેશને મૃત અવસ્થા માંથી જીવતો કરવાની અને ૫તનની ઊંડી ખાઈ માંથી તેને બહાર કાઢીને ઉન્નત બનાવવાની શકિત તેમના હાથમાં છે કારણ કે જે સમય અને ધનથી લોકોની ઉન્નતિ થાય છે તે ધર્મની પાછળ ખર્ચાઈ રહ્યાં છે. લોકોને ધર્મમાં શ્રદ્ધા છે. તેમનું અઢળક ધન ધર્મ પાછળ ખર્ચાય છે. ધર્મ પાછળ છપ્પન લાખ સાધુ સંતો તથા બીજા એટલાં જ ધર્મના નામે જીવનારાઓની એક સેના પૂરા સમય માટે લાગેલી છે. લગભગ એક કરોડ લોકોની ધર્મ સેના, અબજો રૂપિયાની દર વર્ષે આવક, કરોડો લોકોની આંતરિક શ્રદ્ધા એ બધાનો સમન્વય ધર્મમાં છે. આટલી મોટી શકિત જો ઇચ્છે તો એક વર્ષમાં જ આ૫ણા દેશમાં રામ રાજ્યની સ્થા૫ના કરી શકે છે. ઘેરે ઘેર મોતીના ચોક પુરાઈ શકે અને ફરીથી આ દેશમાં ઘી દૂધની નદીઓ વહી શકે. આજના કચડાયેલા ભારતવાસીઓના સંતાનો પોતાના પ્રાતઃસ્મરણીય પૂર્વજોની જેમ ફરીથી ગૌરવ પ્રાપ્ત કરી શકે છે.